12.0 ข้อมูลอื่นที่เกี่ยวข้อง

  12.1 ทีพีไอ โพลีน กับสังคม

  การดำเนินงานของบริษัท ทีพีไอ โพลีน จำกัด (มหาชน) ที่ยึดมั่นมาโดยตลอดคือ
  “การพัฒนาสังคมให้เจริญ ต้องควบคู่ไปกับการพัฒนาอุตสาหกรรม”
  บริษัทฯได้ตระหนักถึงความรับผิดชอบในการมีส่วนร่วมและช่วยเหลือสังคมในฐานะเป็นบริษัทฯที่ดำเนินกิจการโดยคนไทย
  โดยมุ่งมั่นพัฒนาธุรกิจควบคู่ไปกับการพัฒนาและมอบสิ่งดีๆ ให้กับสังคม
  ด้วยเพราะเราตระหนักถึงคุณภาพชีวิตที่ดีของคนไทย
  สังคมที่เปี่ยมด้วยรอยยิ้มและความสุขอันเป็นพื้นฐานที่ดีของชีวิตในอนาคต

  การสนับสนุนกิจกรรมเพื่อสังคม และการเข้าไปมีบทบาทแสดงความรับผิดชอบต่อสังคม หรือ CSR
  (Corporate Social Responsibility) นั้น เป็นภารกิจหนึ่งที่บริษัท ทีพีไอ โพลีน จำกัด
  (มหาชน) และมูลนิธิสิ่งแวดล้อมเพื่อชีวิต ได้ให้ความสำคัญและได้ปฏิบัติอย่างต่อเนื่องมาโดยตลอด
  โดยสร้างสรรค์กิจกรรมที่เป็นประโยชน์ต่อสังคมอย่างจริงจังและต่อเนื่องมาเป็นระยะเวลากว่า
  14 ปี ทั้งในด้านพระพุทธศาสนา สังคม การศึกษาและเยาวชน สิ่งแวดล้อม
  และศิลปวัฒนธรรมไทย ดังนี้คือ

  12.1.1 ทีพีไอ โพลีน กับกิจกรรมด้านพุทธศาสนา

  บริจาคผลิตภัณฑ์ปูนทีพีไอจำนวน 9,244.38 ตัน รวมมูลค่า 5,351,125.04 บาท
  เพื่อนำไปก่อสร้างและซ่อมแซมวัดต่างๆ ทั่วประเทศ อาทิเช่น สนับสนุนการสร้างพระอุโบสถ
  อาคารวิปัสสนากรรมฐาน อาคารเรียนปริยัติธรรม ศาลาการเปรียญ อุโบสถ กุฏิ เมรุ สถูปเจดีย์
  สถานปฏิบัติธรรม และพื้นที่บริเวณโดยรอบวัดสำหรับญาติโยมและพุทธศาสนิกชนทั่วไป ฯลฯ

  บริจาคเงินเป็นจำนวนรวม 5,090,863 บาท ให้แก่วัดต่างๆทั่วประเทศ เพื่อซื้อวัสดุก่อสร้างวัด
  กุฏิ หอฉันน์ โรงครัว ศาลาปฎิบัติธรรมและอาคารต่างๆ ภายในวัด อาทิ เช่น
  วัดประยูรธรรมาราม วัดถ้ำสาริกา วัดตะล่อม วัดถ้ำโพธิสัตว์ วัดชากผักกูด วัดเขามันธรรมาราม
  วัดไพรพะยอม เป็นต้น

  สนับสนุนกฐินพระราชทานและกฐินสำหรับวัดต่างๆ เป็นจำนวนเงินรวม 1,666,885 บาท
  โดยร่วมสนับสนุนกิจกรรมหลัก ดังนี้

  - ร่วมเป็นเจ้าภาพทอดกฐินสามัคคี วัดถ้ำสาริกา จังหวัดนครนายก , วัดประยูรธรรมาราม
  จังหวัดปทุมธานี และวัดศรีดอนมูล จังหวัดเชียงใหม่

  - ร่วมเป็นเจ้าภาพทอดกฐินประจำปี วัดบ้านหินลับ จ.สระบุรี

  - ร่วมเป็นเจ้าภาพทอดกฐินพระราชทาน ณ วัดป่าดาราภิรมย์ จ.เชียงใหม่

  - ร่วมทำบุญทอดกฐินกับวัดต่างๆ ทั่วประเทศ ดังนี้ วัดรัตนญาณสังวร วัดสันตินิคม วัดเขาไม้
  เกวียน วัดศาลาปูนวรวิหาร ฯลฯ

  บริจาคเงินจำนวน 1,000,000 บาท เพื่อบำรุงพระอาราม
  (สมโภชพระอารามหลวงวัดยานนาวา ครบ 240 ปี) วัดยานนาวา เขตสาทร กรุงเทพมหานคร

  บริจาคเงินจำนวน 83,150 บาท ในการสนับสนุนโครงการบรรพชาสามเณรภาคฤดูร้อนฯ
  วัดลำพญากลาง อำเภอมวกเหล็ก จังหวัดสระบุรี

  บริจาคเงินจำนวน 300,000 บาท ในการบูรณะศาลาจตุรมุข และองค์พระพุทธนิรโรคันตรายฯ
  วัดศาลาแดง อำเภอเมือง จังหวัดสระบุรี

  บริจาคเงินจำนวน 50,000 บาท ร่วมทำบุญตักบาตรพระจำนวน 2,552 รูป เพื่อรวบรวม
  จตุปัจจัยไทยธรรมและสิ่งของที่จำเป็นแก่การดำรงชีพไปถวายพระสงฆ์สามเณร 266
  วัดและข้าราชการพ่อค้าประชาชนผู้ได้รับความเดือดร้อนใน 4 จังหวัดภาคใต้ และวัดพระพุทธบาท
  จังหวัดสระบุรี

  บริจาคเงินจำนวน 50,000 บาท สนับสนุนโครงการบรรพชาอุปสมบทหมู่ชาวเขา จำนวน 884
  รูป เพื่อถวายเป็นพระราชกุศลแด่สมเด็จพระเจ้าพี่นางเธอเจ้าฟ้ากัลยาณิวัฒนา
  กรมหลวงนราธิวาสราชนครินทร์ ณ พระอุโบสถวัดเบญจมบพิตรฯ
  และจะเดินทางไปศึกษาเล่าเรียนพระธรรมวินัยที่วัดศรีโสดา จังหวัดเชียงใหม่
  เพื่อพัฒนาจิตใจชาวเขาเผ่าต่างๆ ให้เกิดศรัทธาในพระพุทธศาสนา

  บริจาคเงินจำนวน 50,000 บาท สนับสนุนโครงการบวชสามเณรภาคฤดูร้อน จำนวน 400 รูป
  วัดสามัคคีเจริญธรรม จังหวัดหนองบัวลำภู
  โดยวัตถุประสงค์ของโครงการเพื่อเป็นแรงผลักดันที่สำคัญในการสร้างเยาวชนในชุมชน
  ให้มีจิตสำนึกรู้โทษของยาเสพติดและอบายมุข ใช้เวลาว่างให้เกิดประโยชน์
  เพื่อให้เยาวชนสามารถนำศีลธรรมและจริยธรรมไปใช้ในชีวิตประจำวัน

  บริจาคเงินจำนวน 50,000 บาท สนับสนุนโครงการบวชสามเณรภาคฤดูร้อน จำนวน 184 รูป
  เพื่อถวายเป็นพระราชกุศลแด่สมเด็จพระเจ้าพี่นางเธอ เจ้าฟ้ากัลยาณิวัฒนา
  กรมหลวงนราธิวาสราชนครินทร์ ณ ฝ่ายพัฒนาแคมป์สน ส่วนธรรมนิเทศ
  มหาวิทยาลัยมหาจุฬาลงกรณราชวิทยาลัย จังหวัดเพชรบูรณ์

  บริจาคเงินจำนวน 50,000 บาท สนับสนุนโครงการบวชสามเณรเฉลิมพระเกียรติจำนวน 84 รูป
  เพื่อถวายเป็นพระราชกุศลแด่สมเด็จพระเจ้าพี่นางเธอ เจ้าฟ้ากัลยาณิวัฒนา
  กรมหลวงนราธิวาสราชนครินทร์ ณ วัดเสลา จังหวัดบุรีรัมย์

  บริจาคเงินจำนวน 15,200 บาท ในการถวายเทียนพรรษาให้กับวัดในจังหวัดสระบุรีจำนวน 19
  วัด อันได้แก่ วัดบ้านหินลับ วัดถ้ำธรรมโอสถ วัดท่าเสา วัดเขาไม้เกวียน วัดซับประดู่
  วัดมวกเหล็กในสำนักสงฆ์ถ้ำสุคโต วัดประชาวิจิตร (ซับพริก) วัดคั่นตะเคียน วัดหาดสองแคว
  วัดท่าเกวียน วัดป่าไผ่ วัดหนองผักบุ้ง วัดท่าสบก วัดเขามันธรรมาราม วัดบำเพ็ญบุญ (บ้านไทย)
  วัดทับกวาง วัดเตาปูน วัดถ้ำพระโพธิสัตว์

  บริจาคเงินจำนวน 20,000 บาท ในการตักบาตรพระภิกษุสามเณร 2,550 รูป วัดพระพุทธบาท
  ราชวรมหาวิหาร อำเภอพระพุทธบาท จังหวัดสระบุรี

  บริจาคเงินจำนวน 10,000 บาท ในการจัดงานประเพณีตักบาตรดอกไม้ วัดพระพุทธบาท
  ราชวรมหาวิหาร อำเภอพระพุทธบาท จังหวัดสระบุรี

  12.1.2 ทีพีไอ โพลีน กับกิจกรรมสังคม

  สนับสนุนเงินจำนวน 3,000,000 บาท ในการซื้ออุปกรณ์การแพทย์ให้กับโรงพยาบาลเสาไห้
  จังหวัดสระบุรี

  สนับสนุนเงินจำนวน 1,000,000 บาท ให้กับสำนักงานจังหวัดสระบุรี
  เพื่อเป็นกองทุนการศึกษาวิจัยโครงการพัฒนาระบบขนส่งทางน้ำของจังหวัดสระบุรี

  สนับสนุนเงินจำนวน 200,000 บาท ในกิจกรรมเทิดพระนามพระองค์เนื่องใน “วันมหิดล”
  เพื่อช่วยเหลือผู้ป่วยยากไร้และด้อยโอกาสของโรงพยาบาลศิริราช

  ร่วมทำบุญบริจาคผ้าห่มให้กับโรงพยาบาลแม่แจ่ม จังหวัดเชียงใหม่ จำนวน 500 ผืน
  และโรงพยาบาลสะเมิง จังหวัดเชียงใหม่ จำนวน 570 ผืน
  โดยนำผ้าห่มไปมอบให้กับผู้ป่วยที่รักษาตัวในโรงพยาบาลและประชาชนทั่วไปที่มีฐานะยากจนและอยู่ในพื้นที่ห่างไกลความเจริญที่ประสบปัญหากับความหนาวเย็นในเขตแม่แจ่มและเขตสะเมิง
  ซึ่งประชาชนที่ได้รับบริจาคผ้าห่มต่างซาบซึ้งในน้ำใจที่ได้รับ
  และขอบคุณที่บริษัทรวมทั้งพนักงานได้เป็นส่วนหนึ่งในการช่วยแบ่งปันความอบอุ่น
  ความเอื้ออาทรมาสู่พวกเขาให้สามารถต่อสู้กับอุปสรรคและดำรงชีวิตอยู่ได้ต่อไป

  บริจาคเงินจำนวน 100,000 บาท สำหรับการจัดงานเทศกาลกินเจ โรงเจบ้วนเฮงตั๊ว
  อำเภอเมือง จังหวัดสระบุรี

  บริจาคเงินจำนวน 100,000 บาท สำหรับกิจกรรมสมาคมศิษย์เก่าแพทย์รามาธิบดี

  บริจาคเงินจำนวน 50,000 บาท สำหรับประเพณีเทกระจาดประจำปี 2551 จังหวัดสระบุรี

  สนับสนุนเงินจำนวน 50,000 บาท สำหรับกิจกรรมการเดินวิ่ง มูลนิธิทศวรรษโรคกระดูกและข้อ
  (ประเทศไทย)

  สนับสนุนเงินจำนวน 40,000 บาท
  สำหรับกิจกรรมงานสืบสานวัฒนธรรมประเพณีสงกรานต์ของสภาวัฒนธรรมเขตสาทร

  สนับสนุนเงินจำนวน 30,000 บาท เพื่อเข้าร่วมแข่งขัน
  “กอล์ฟการกุศลสมาคมภริยาข้าราชการสำนักงานปลัดกระทรวงกลาโหม” ชิงถ้วยพระราชทาน
  สมเด็จพระเทพรัตนราชสุดาฯ สยามบรมราชกุมารี

  ถวายเงินจำนวน 20,000 บาท เพื่อสมทบมูลนิธิในพระอุปถัมภ์ พระเจ้าวรวงศ์เธอ
  พระองค์เจ้าโสมสวลี พระวรราชาทินัดดามาตุ

  บริจาคเงินจำนวน 25,000 บาท ให้กับโครงการ “อุตสาหกรรมไทยร่วมใจช่วยพิบัติภัยพม่า”

  สนับสนุนเงินจำนวน 10,000 บาท ในการจัดงาน “เมืองจันท์พันปีวิถีไทย”
  สภาวัฒนธรรมภาคตะวันออก

  สนับสนุนเงินจำนวน 10,000 บาท ในการจัดงานลอยกระทงประจำปี 2551
  หอการค้าจังหวัดระยอง

12.1.3 ทีพีไอ โพลีนกับกิจกรรมด้านการศึกษาและเยาวชน

  มูลนิธิสิ่งแวดล้อมเพื่อชีวิต
  ได้มอบความสุขเนื่องในวันเด็กแห่งชาติให้กับเด็กๆโรงเรียนวัดนครโปรดสัตว์
  จ.พระนครศรีอยุธยา จำนวน 72 คน ในวันศุกร์ที่ 11 มกราคม 2551
  ซึ่งครอบครัวส่วนใหญ่ยากจนและพ่อแม่แยกทางกัน ทิ้งให้บุตรหลานอยู่กับปู่ ย่า ตา ยาย
  ที่ชราภาพมาก ทำให้เด็กขาดความอบอุ่นเป็นอย่างมาก
  อีกทั้งทางโรงเรียนยังได้จัดให้รับประทานอาหารกลางวันฟรีตลอดมา ทั้งๆ
  ที่โรงเรียนขาดแคลนงบประมาณ เพื่อเป็นการลดภาระผู้ปกครองที่ส่งบุตรหลานมาเรียนหนังสือ
  ดังนั้นเพื่อเป็นการปลอบขวัญและเติมเต็มในสิ่งที่นักเรียนขาดแคลน
  ทางมูลนิธิฯได้มอบของขวัญและขนมให้แก่เด็กๆ ทุกคน ซึ่งเด็ก ๆ
  ทุกคนที่มาร่วมงานมองไปทางไหนก็มีแต่รอยยิ้ม มีใบหน้าที่เต็มไปด้วยความสุขและสดใสร่าเริง
  เหมือนกับรู้ว่าวันนี้เป็นวันพิเศษสำหรับพวกเขานั่นเอง

  โครงการเยี่ยมชม “พระบรมมหาราชวัง พระที่นั่งจักรี (ท้องพระโรงกลาง)
  รวมทั้งวัดพระศรีรัตนศาสดาราม” จัดขึ้นในวันจันทร์ที่ 15 ธันวาคม 2551 โดยมูลนิธิฯ
  ได้นำเด็กนักเรียนชั้นมัธยมศึกษาปีที่ 6 จำนวน 280 คน จากโรงเรียนปทุมคงคา
  เข้าเยี่ยมชมภายในพระที่นั่งต่างๆในพระบรมมหาราชวังอาทิเช่น พระที่นั่งจักรีมหาปราสาท
  ที่สร้างขึ้นในสมัยรัชกาลที่ 5
  โดยใช้เป็นสถานที่รับรองพระราชอาคันตุกะมีความสวยงามด้วยการผสมผสานกันอย่างลงตัวระหว่างสถาปัตยกรรมไทยและยุโรป
  หลังคาเป็นยอดปราสาทแบบไทยฯลฯ
  ซึ่งมูลนิธิฯได้รับความกรุณาเป็นอย่างยิ่งจากเลขาธิการพระบรมมหาราชวัง ที่อนุญาตให้มูลนิธิฯ
  นำคณะนักเรียน เข้าชมในส่วนของ (ท้องพระโรงกลาง) พระที่นั่งจักรี
  เนื่องจากโดยปกติแล้วสถานที่ดังกล่าวไม่ได้เปิดให้ประชาชนทั่วไปได้เข้าชม
  สำหรับวัตถุประสงค์ของโครงการเพื่อให้เยาวชนมีความสำนึกในพระมหากรุณาธิคุณของพระมหากษัตริย์ในราชวงศ์จักรีทั้งในอดีตและปัจจุบัน
  มีความภูมิใจในความเป็นคนไทยและได้กราบนมัสการพระแก้วมรกตเพื่อความเป็นศิริมงคลแก่เยาวชนทั้งหลาย

  โครงการพิพิธภัณฑ์เด็กกรุงเทพมหานคร จัดขึ้นในวันที่ 31 กรกฎาคม 2551 มูลนิธิฯ
  ได้คัดเลือกนักเรียนชั้นประถมศึกษาปีที่ 5-6 จำนวน 112 คน จากโรงเรียนวัดลำต้อยติ่ง
  สังกัดกรุงเทพมหานครเข้าร่วมโครงการ ซึ่งพ่อ-แม่ส่วนใหญ่ประกอบอาชีพรับจ้าง รายได้น้อย
  ประกอบกับทางโรงเรียนได้รับการจัดสรรงบประมาณเป็นจำนวนน้อย
  ทำให้ไม่สามารถพาเด็กไปทัศนศึกษาได้ สำหรับกิจกรรม
  เด็กในแต่ละกลุ่มจะเข้าไปค้นหารหัสลับภายในพิพิธภัณฑ์ ที่มีความรู้เกี่ยวกับชีวิตของเรา
  การทดลองในภาควิทยาศาสตร์
  การแสดงนิทรรศการเฉลิมพระเกียรติของสมเด็จพระนางเจ้าพระบรมราชินีนาถฯ เป็นต้น
  นอกจากนี้เด็กๆ ยังได้เข้าชมในส่วนของดิสนีย์แลนด์ ซึ่งสร้างความ ตื่นตา ตื่นใจให้กับเด็กๆ
  เป็นอย่างมาก เพราะเหมือนกับเข้าไปเป็นส่วนหนึ่งของเทพนิยาย
  ที่ได้มีการจำลองเจ้าชายและเจ้าหญิงไว้อย่างมากมาย รวมทั้งยังได้ร่วมประดิษฐ์การบูรหอมคนละ
  1 ชิ้น เพื่อนำกลับบ้านไปใช้ประโยชน์ต่อไป โดยเด็กๆทุกคนรู้สึกมีความสุขมากที่ได้รับโอกาสให้มา
  ทัศนศึกษาในครั้งนี้และจะนำความรู้ที่ได้รับไปสอนกับน้องๆ ที่ไม่ได้มาในครั้งนี้ด้วย

  โครงการพิพิธภัณฑ์วิทยาศาสตร์ มูลนิธิฯได้นำเด็กนักเรียนชั้นประถมศึกษาปีที่ 5-6
  จากโรงเรียนวัดใหม่กระทุ่มล้มและโรงเรียนคารีอุปถัมภ์ สังกัดกรุงเทพมหานคร จำนวน 130
  เข้าร่วมโครงการ ซึ่งจัดขึ้นในวันที่ 9 กรกฎาคม 2551 โดยเด็กๆ ได้รับชมนิทรรศการพิเศษคือ
  เทคโนโลยีภูมิปัญญาไทย เป็นการแสดงการบันทึกและการจารึก สิ่งทอและเครื่องนุ่งห่ม
  เครื่องปั้นดินเผา โลหะกรรม ฯลฯ และเข้าชมการจัดกิจกรรมด้านวิทยาศาสตร์และเทคโนโลยี
  ที่นำเสนอสาระน่ารู้นับจากการค้นพบทฤษฎี หลักการ และการประดิษฐ์ในอดีต
  ความก้าวหน้าถึงปัจจุบันและแนวโน้มสู่อนาคต
  ในรูปแบบที่สามารถเรียนรู้และโต้ตอบกับชิ้นงานแสดงต่างๆ ได้ด้วยตนเอง
  นอกจากนี้ยังได้เข้ารับชมการแสดง Science Show
  ซึ่งเป็นการแสดงทางวิทยาศาสตร์เกี่ยวกับการชน
  ได้รับรู้ถึงประโยชน์ของการถ่ายเทพลังงานจากวัตถุหนึ่งไปยังอีกวัตถุหนึ่ง
  ซึ่งเกิดขึ้นได้ในชีวิตประจำวัน โดยได้รับความสนใจจากเด็กๆ เป็นอย่างมาก ซึ่งมูลนิธิฯ
  หวังเป็นอย่างยิ่งว่าโครงการที่จัดทำขึ้นจะสามารถจุดประกายความคิดให้แก่เยาวชนต่อไปได้ในอนาคต

  โครงการแรลลี่รักษ์โลกประจำปี 2551 เส้นทางกรุงเทพฯ – กาญจนบุรี
  ซึ่งมูลนิธิสิ่งแวดล้อมเพื่อชีวิตโดยบริษัท ทีพีไอ โพลีน จำกัด (มหาชน) ร่วมกับบริษัท กรังด์ปรีซ์
  อินเตอร์เนชั่นแนล จำกัด จัดขึ้นในวันที่ 22-23 พฤศจิกายน 2551
  โดยกรรมการและเลขาธิการมูลนิธิฯ ได้ให้เกียรติเปิดการแข่งขันแรลลี่ในครั้งนี้
  สำหรับการแข่งขันได้กำหนดให้ผู้เข้าร่วมแข่งขันจัดเตรียมสิ่งของบริจาค อาทิเช่น ข้าวสาร
  อาหารแห้ง อุปกรณ์การเรียน/กีฬา ฯลฯ เพื่อนำมามอบให้กับเด็กนักเรียนโรงเรียนบ้านองหลุ
  จังหวัดกาญจนบุรี และในส่วนของมูลนิธิฯ ได้บริจาคทุนอาหารกลางวัน จำนวน 30,000 บาท
  พร้อมอุปกรณ์กีฬาและอุปกรณ์การเรียน รวมเป็นเงินทั้งสิ้นจำนวน 47,811 บาท
  สำหรับการจัดงานครั้งนี้
  มูลนิธิฯได้รับความร่วมมือและได้รับการสนับสนุนอย่างดียิ่งจากหน่วยงานต่าง ๆ อาทิ บริษัท ทีพีไอ
  โพลีน จำกัด (มหาชน) และบริษัทในเครือ บริษัท เชฟรอน (ไทย) จำกัด บริษัท
  เชลล์แห่งประเทศไทย จำกัด บริษัท ศูนย์ยางใหญ่และบริการ จำกัด บริษัท เวิลด์ไวด์ ฮอลิเดย์ส
  แอนด์ แทรเวิล จำกัด ฯลฯ รวมถึงผู้สนับสนุนอีกหลายหน่วยงาน ซึ่งต้องขอขอบคุณมา ณ
  ที่นี้โดยเฉพาะอย่างยิ่งผู้เข้าร่วมการแข่งขันทุกท่าน
  กิจกรรมแรลลี่ที่จัดขึ้นในครั้งนี้นอกจากจะได้รับความรู้ ความสนุกสนานเพลิดเพลินแล้ว
  ยังทำประโยชน์ให้เกิดแก่สังคมเพื่อชีวิตที่ขาดแคลนและด้อยโอกาสอีกด้วย

  โครงการทีพีไอ โพลีน ส่งเสริมคุณค่าเยาวชนไทย รณรงค์ต้านภัยยาเสพติด ประจำปี 2551
  จัดขึ้นเมื่อวันที่ 12 ธันวาคม 2551 ณ โรงเรียนเจ้าพระยาวิทยาคม โดยนำเด็กนักเรียน
  ชั้นมัธยมศึกษาปีที่ 2 จำนวน 300 คนเข้าร่วมโครงการ สำหรับวัตถุประสงค์ของการจัดโครงการ
  เพื่อเสริมสร้างความรู้
  ความเข้าใจและพัฒนาความคิดของเยาวชนให้เห็นถึงโทษและพิษภัยของยาเสพติด
  โดยได้รับเกียรติจากอาจารย์วาทินี รักจำปีแก้ว มาเป็นวิทยากรให้ความรู้แก่เยาวชน
  นอกจากนี้ยังได้จัดให้มีการเขียนบทความแสดงความคิดเห็นเกี่ยวกับ “เยาวชนไทยกับค่านิยมใหม่
  ห่างไกลยาเสพติด” และมอบทุนการศึกษาจำนวน 6,000 บาท แก่ผู้ชนะการประกวดทั้งสิ้นจำนวน
  6 คน โดยมูลนิธิฯ หวังว่าจะเป็นส่วนหนึ่งที่ช่วยผลักดันให้เยาวชนได้รับความรู้
  ความเข้าใจเกี่ยวกับยาเสพติดเพิ่มมากขึ้นและยังสามารถนำเอาการนั่งสมาธิที่อาจารย์วาทินี
  สอนไปปรับใช้ในชีวิต
  เพื่อให้มีสติและระลึกถึงโทษภัยที่เกิดขึ้นจากการใช้ยาเสพติดและนำไปบอกเพื่อนๆ
  หรือบุคคลใกล้ชิด ให้ห่างไกลจากยาเสพติดได้เพิ่มมากขึ้น

  สนับสนุนเงินจำนวน 150,000 บาท สำหรับการจัดแสดงละครของภาควิชาศิลปการละคร
  คณะอักษรศาสตร์ จุฬาลงกรณ์มหาวิทยาลัย

  สนับสนุนเงินจำนวน 150,000 บาท ให้กับมหาวิทยาลัยเทคโนโลยีราชมงคลรัตนโกสินทร์
  สำหรับโครงการปฏิบัติการทัศนศิลป์และนิทรรศการนานาชาติครั้งที่ 4 ในระหว่างวันที่ 10-13
  มิถุนายน 2551 ณ วิทยาลัยเพาะช่าง

  สนับสนุนเงินจำนวน 60,000 บาท ให้กับพิพิธภัณฑ์สถานแห่งชาติ หอศิลป
  สำหรับการจัดโครงการนิทรรศการพิเศษ “3 ทศวรรษแห่งการสืบสานงานศิลปะ:
  จากวันวานสู่วันใหม่”

  สนับสนุนเงินจำนวน 60,000 บาท
  สำหรับโครงการพัฒนาข้าราชการครูและบุคลากรทางการศึกษาของสหวิทยศึกษาผาเสด็จ
  โรงเรียนชุมชนนิคมทับกวางสงเคราะห์ 1

  บริจาคเงินจำนวน 30,000 บาท เพื่อซื้อหนังสือเข้าห้องสมุดเฉลิมพระเกียรติกาญจนาภิเษก
  โรงเรียนสันติราษฎร์วิทยาลัย จังหวัดกรุงเทพมหานคร

  สนับสนุนเงินจำนวน 43,000 บาท สำหรับโครงการทัศนศึกษาแหล่งเรียนรู้นอกสถาน ศึกษา
  ให้กับโรงเรียนวัดหาดสองแคว (สมบูรณ์วิทยาคาร) โรงเรียนบ้านเขาไม้เกวียน
  โรงเรียนซับพริก และโรงเรียนซับบอน จังหวัดสระบุรี

  สนับสนุนทุนการศึกษา อุปกรณ์การเรียนและอุปกรณ์กีฬา รวมเป็นเงิน 16,910.50 บาท
  ให้กับโรงเรียนบ้านคลองกุ่ม จังหวัดชลบุรี

  สนับสนุนเงินจำนวน 10,000 บาท เพื่อจัดงานชุมนุมลูกเสือเนตรนารี และงาน “มุทิตาคารวะ”
  ประจำปี 2551 ของสำนักงานเขตพื้นที่การศึกษาสระบุรี เขต 2 จังหวัดสระบุรี

  สนับสนุนทุนการศึกษาจำนวน 7,000 บาท ให้กับนักเรียนที่ยากจนของโรงเรียนแก่งคอย
  จังหวัดสระบุรี

  สนับสนุนทุนการศึกษา 5,000 บาท ให้กับนักเรียนที่ยากจนของโรงเรียนบ้านวังยาว
  จังหวัดเพชรบูรณ์

  บริจาคเงินจำนวน 5,000 บาท เพื่อสนับสนุนการบริหารโรงเรียนค่ายลูกเสือวิเชียรบุรี
  อำเภอวิเชียรบุรี จังหวัดเพชรบูรณ์

  สนับสนุนเงินจำนวน 4,000 บาท สำหรับกิจกรรมประเพณีเข้าพรรษา ประจำปี 2551
  ให้กับนักเรียนโรงเรียนอนุบาลทับกวาง และโรงเรียนบ้านซับบอน จังหวัดสระบุรี

  บริจาคเงินจำนวน 4,325 บาท สำหรับโครงการ
  “ทอดผ้าป่าเพื่อการศึกษาจัดสร้างอาคารเรียนเฉลิมพระเกียรติ 80 พรรษามหามงคล”
  ของโรงเรียนแก่งคอย จังหวัดสระบุรี

  บริจาคเงินจำนวน 2,000 บาท ให้กับโรงเรียนวัดขอนหอม จังหวัดสระบุรี
  เพื่อสร้างอาคารเอนกประสงค์และจัดหาสื่อการเรียนการสอนคอมพิวเตอร์

  บริจาคเงินจำนวน 1,000 บาท ในการทอดผ้าป่าสามัคคีการศึกษา
  เพื่อจัดหางบประมาณสนับสนุนทุนในการจัดซื้อจัดหาวัสดุและสื่อการเรียนการสอน
  ของโรงเรียนวัดท่าคล้อ จังหวัดสระบุรี

  สนับสนุนปูนปอร์ตแลนด์ประเภท 1 ทีพีไอแดง จำนวน 60 ตัน
  เพื่อมอบให้กับคณะวิศวกรรมศาสตร์จำนวน 15 สถาบันการศึกษา คือ ม.ธรรมศาสตร์
  ม.เกษตรศาสตร์ ม.มหิดล ม. เทคโนโลยีราชมงคลกรุงเทพ
  สถาบันเทคโนโลยีพระจอมเกล้าพระนครเหนือ จุฬาลงกรณ์มหาวิทยาลัย ม.ศรีนครินทรวิโวฒ
  ม.เอเซียอาคเนย์ ม.รังสิต ม.มหานคร ม.ศรีปทุม ม.เทคโนโลยีราชมงคลธัญบุรี
  ม.เทคโนโลยีพระจอมเกล้าเจ้าคุณทหารลาดกระบัง ม.ราชภัฎจันทรเกษม และ ม.บูรพา
  เพื่อนำไปใช้ในการเรียนการสอน การทดสอบและประโยชน์ในการวิเคราะห์
  วิจัยของนักศึกษาวิศวกรรมศาสตร์ อันจะส่งผลให้เกิดการนำไปใช้งานอย่างกว้างขวาง

  สนับสนุนปูนซีเมนต์ผสม ตราทีพีไอ 197, 198 และ 199 จำนวน 231.40 ตัน
  ให้กับโรงเรียนทั่วประเทศ อาทิเช่น โรงเรียนกัลยาณิวัฒนา โรงเรียนราชประชานุเคราะห์ 35
  โรงเรียนบ้านหนองไผ่ล้อม โรงเรียนวัดไชยภูมิ โรงเรียนบ้านโพนดวนฯลฯ
  เพื่อนำไปก่อสร้างอาคารเรียน รั้วโรงเรียน พื้นอาคารเรียน
  รวมถึงซ่อมแซมอาคารเรียนที่ชำรุดทรุดโทรม

12.1.4 ทีพีไอ โพลีน ร่วมอนุรักษ์ศิลปวัฒนธรรมไทย 

  การอนุรักษ์ศิลปวัฒนธรรมไทยเป็นหน้าที่ที่คนไทยควรพึงปฏิบัติ
  เพื่อดำรงไว้ซึ่งเอกลักษณ์อันโดดเด่นของชาติ
  และด้วยตระหนักถึงความสำคัญของศิลปวัฒนธรรมไทย บริษัท ทีพีไอ โพลีน จำกัด (มหาชน)
  ได้จัดการประกวดศิลปะปูนปั้น เพื่ออนุรักษ์และส่งเสริมศิลปวัฒนธรรมไทย
  โดยร่วมกับกระทรวงวัฒนธรรม วิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
  และสมาคมประติมากรไทย จัดการประกวดศิลปะปูนปั้นแห่งประเทศไทย ครั้งที่ 8
  โดยแบ่งการประกวดออกเป็น ระดับประชาชน 3 ประเภท คือ 1. ประเภทการปั้นปูนสด เรื่อง
  “ทศบารมี” 2. ประเภทการปั้นปูนสำเร็จรูปทีพีไอ เรื่อง “ความดีวิถีไทย” 3.
  ประเภทผลงานสำเร็จรูป เรื่อง “ความดีวิถีไทย” ระดับเยาวชน
  ประเภทการปั้นปูนสำเร็จรูปทีพีไอ เรื่อง “รักบ้านรักษ์ถิ่น” โดยในการแข่งขันครั้งนี้จัดขึ้นในวันที่
  7 - 11 พฤษภาคม 2551

  สำหรับงานนิทรรศการศิลปะปูนปั้นแห่งประเทศไทย ครั้งที่ 8 ได้รับเกียรติจากพลเอกพิจิตร
  กุลละวณิชย์ องคมนตรี เป็นประธานเปิดงาน เมื่อวันอังคารที่ 9 ธันวาคม 2551 ณ
  พิพิธภัณฑ์สถานแห่งชาติ หอศิลป ถนนเจ้าฟ้า กรุงเทพมหานคร
  จากการจัดงานนิทรรศการศิลปะปูนปั้นแห่งประเทศไทย ในครั้งนี้ ทางบริษัท ทีพีไอ โพลีน จำกัด
  (มหาชน)
  ได้รับกระแสตอบรับจากผู้เข้าร่วมชมงานเป็นจำนวนมากที่ต้องการให้บริษัทจัดกิจกรรมดังกล่าวต่อไป
  เพื่อเป็นการอนุรักษ์และสืบสานศิลปวัฒนธรรมการปั้นปูนสืบไป

  กิจกรรมต่างๆ ดังกล่าวข้างต้นเป็นเพียงส่วนหนึ่งที่ บริษัท ทีพีไอ โพลีน จำกัด (มหาชน)
  มุ่งมั่นที่จะช่วยยกระดับคุณภาพชีวิตของผู้คนและสังคมให้ดีขึ้น
  ด้วยความตระหนักถึงบุญคุณของผืนแผ่นดินไทย ทีพีไอ โพลีนเราสร้างอนาคต
  ด้วยภูมิปัญญาที่น่าเชื่อถือ พร้อมคุณธรรม และจิตสำนึกต่อสังคม ดังนั้น ทุกย่างก้าวที่เติบโต
  เราจึงดำเนินธุรกิจควบคู่ไปกับการพัฒนาสังคม อย่างสร้างสรรค์และยั่งยืน

  12.2 ทีพีไอ โพลีนกับความปลอดภัยและสิ่งแวดล้อม

  บริษัท ทีพีไอโพลีน จำกัด (มหาชน) เป็นผู้นำด้านธุรกิจปิโตรเคมี
  และได้ขยายขีดความสามารถมาดำเนินธุรกิจปูนซีเมนต์จนกระทั่งสามารถเติบโตมีการพัฒนาอย่างไม่หยุดยั้ง
  สร้างผลิตภัณฑ์ใหม่ๆออกสู่สังคม ตอบสนองความต้องการของตลาดอยู่ตลอดเวลา
  การดำเนินกิจการของบริษัทฯมิได้มุ่งหวังเพียงผลประโยชน์ตอบแทนทางธุรกิจแต่เพียงอย่างเดียว
  หากแต่ยังมุ่งเน้นการคืนกำไรกลับสู่สังคม ท้องถิ่น และการรักษาสิ่งแวดล้อมเป็นสำคัญ
  นอกจากนี้ยังให้ความสำคัญในการดูแลด้านความปลอดภัยและอาชีวอนามัยในการทำงานของพนักงานทุกๆระดับ
  ด้วยเหตุนี้ผู้บริหารของบริษัทฯจึงได้พิจารณานำระบบมาตรฐานต่างๆมาใช้เป็นหลักในการดำเนินกิจการ
  อันได้แก่ ระบบมาตรฐานคุณภาพ (ISO 9001) ระบบมาตรฐานสิ่งแวดล้อม (ISO 14001)
  และระบบการจัดการอาชีวอนามัยและความปลอดภัย (มอก.18001 และ OHSAS 18001)
  โดยได้นำมาใช้อย่างผสมผสานแบบบูรณาการ เพื่อให้มีประสิทธิภาพและประสิทธิผลอย่างสูงสุด

12.2.1 การดำเนินการด้านคุณภาพ

  บริษัทฯได้นำเทคโนโลยีใหม่ๆที่ทันสมัย มาใช้ในการปรับปรุงและพัฒนาคุณภาพผลิตภัณฑ์อยู่เสมอ
  โดยเฉพาะอย่างยิ่งได้มีการวิจัยค้นคว้าผลิตภัณฑ์ปูนซีเมนต์และคอนกรีตผสมเสร็จให้สอดคล้องกับความต้องการและเหมาะสมกับการใช้งานเฉพาะด้าน
  การค้นคว้าผลิตภัณฑ์เม็ดพลาสติกเกรดใหม่ๆที่ก้าวล้ำนำสมัย
  นับเป็นการพัฒนาผลิตภัณฑ์แบบก้าวกระโดด
  ทำให้คนไทยมีเม็ดพลาสติกที่มีคุณภาพและคุณสมบัติพิเศษใช้ก่อนใครๆ ในทวีปเอเชีย
  พร้อมระบบขนส่งที่รวดเร็วทันใจส่งตรงถึงลูกค้า ทันเวลาตามความต้องการ
  ภายใต้การควบคุมด้วยระบบคุณภาพ ISO 9001:2000 และภายในปี 2552 นี้
  บริษัทจะมีการปรับเปลี่ยนเวอร์ชั่นเข้าสู่เวอร์ชั่น 2008 ที่ทันสมัยสู่ยุคโลกาภิวัฒน์

  12.2.2 การดำเนินงานด้านการป้องกันและลดผลกระทบต่อสิ่งแวดล้อม

  ด้านการดูแลรักษาสิ่งแวดล้อม บริษัทฯได้มีการนำระบบมาตรฐานการจัดการสิ่งแวดล้อม ISO
  14001:2004 มาใช้ตามมาตรฐานสากล มุ่งเน้นลดของเสียและลดผลกระทบต่อสิ่งแวดล้อม
  โดยในปี 2551 นี้
  โรงงานปูนซีเมนต์ได้ดำเนินการส่งบุคลากรเพื่อสอบและขึ้นทะเบียนเป็นผู้ควบคุมดูแลระบบป้องกันมลพิษสิ่งแวดล้อมประจำโรงงาน
  ดำเนินการขึ้นทะเบียนบุคลากรประจำห้องปฏิบัติการวิเคราะห์เอกชนเพิ่มเติมจากปีที่แล้ว
  ทั้งนี้เพื่อให้การควบคุมดูแลระบบป้องกันมลพิษสิ่งแวดล้อมมีประสิทธิผลมากยิ่งขึ้น
  นอกจากนี้โรงงานปูนซีเมนต์ยังสามารถกำจัดกากอุตสาหกรรมจากโรงงานต่างๆภายในประเทศ
  ภายใต้ใบอนุญาตประกอบกิจการโรงงานปรับคุณภาพของเสียรวม
  ซึ่งนอกจากจะช่วยกำจัดกากอุตสาหกรรมแล้ว
  ยังช่วยลดการใช้วัตถุดิบและเชื้อเพลิงซึ่งมีผลให้สามารถประหยัดการใช้ทรัพยากรธรรมชาติได้

  โรงงานเม็ดพลาสติกมีการควบคุมการปล่อยมลพิษทางน้ำ
  ถึงแม้ว่าปริมาณน้ำทิ้งของโรงงานจะมีเพียงน้อยนิดไม่ถึงปริมาณที่กฎหมายกำหนดให้มีระบบบำบัด
  แต่บริษัทฯก็มีการลงทุนก่อสร้างระบบบำบัดน้ำทิ้งเพื่อบำบัดน้ำทิ้งให้มีคุณภาพใกล้เคียงกับธรรมชาติมากที่สุด
  มีการตรวจเช็คคุณภาพก่อนปล่อยระบายออกสู่แหล่งน้ำธรรมชาติต่อไป
  ส่วนการป้องกันผลกระทบสิ่งแวดล้อมทางอากาศ เนื่องจากระบบการผลิตทั้งหมดเป็นระบบปิด
  ความดันสูง ถึงแม้จะเป็นระบบที่สะอาด
  แต่บริษัทฯได้ให้ความสำคัญกับการแก้ไขและขจัดจุดเสี่ยงต่อการรั่วซึมของระบบออกสู่บรรยากาศ
  และได้เข้าร่วมโครงการลดผลกระทบของสารอินทรีย์สารระเหยง่าย (Volatile Organic
  Compounds : VOCs) ต่อบรรยากาศของกรมโรงงานอุตสาหกรรม
  นอกจากจะมีการสุ่มเก็บตัวอย่างอากาศรอบๆโรงงานไปวิเคราะห์หาปริมาณสารระเหยง่ายโดย
  United Analyst and Engineer Consultant Co., Ltd. (UAE)
  ซึ่งเป็นตัวแทนของกรมโรงงานอุตสาหกรรมแล้ว
  บริษัทได้มีการว่าจ้างหน่วยงานภายนอกเข้ามาเก็บตัวอย่างอากาศวิเคราะห์ด้วย
  เพื่อเฝ้าระวังมิให้มีการรั่วซึมของสารอินทรีย์สารระเหยง่าย
  ที่อาจส่งผลกระทบต่อสิ่งแวดล้อมทางอากาศ
  นอกจากนี้บริษัทฯยังบริหารจัดการกากของเสียและวัสดุเหลือใช้ให้สอดคล้องตามข้อกำหนดของระบบมาตรฐานและหน่วยงานภาครัฐเป็นอย่างน้อย
  มีการส่งพนักงานไปอบรมและขึ้นทะเบียนเป็นผู้จัดการสิ่งแวดล้อม ผู้ควบคุมระบบบำบัด
  และผู้ปฏิบัติประจำระบบบำบัดมลพิษ ทางอากาศ ทางน้ำ และมลพิษกากอุตสาหกรรม
  ตามที่กฎหมายกำหนด ในทุกๆหน่วยการผลิตอีกด้วย
  จึงมั่นใจได้ว่าบริษัทฯมีบุคลากรที่มีคุณภาพและระบบการจัดการที่ดี
  ในการดูแลป้องกันผลกระทบต่อสิ่งแวดล้อมได้เป็นอย่างดี

  หน่วยผลิตคอนกรีตผสมเสร็จได้ดำเนินการควบคุมการปล่อยมลพิษทางน้ำด้วยวิธีการนำน้ำกลับมาใช้ใหม่เกือบทั้งหมด
  ถึงแม้ว่าปริมาณน้ำทิ้งในแต่ละโรงงานจะมีเพียงเล็กน้อย
  และค่าคุณภาพน้ำทิ้งส่งผลกระทบต่อสิ่งแวดล้อมน้อยมาก แต่ทีพีไอ
  คอนกรีตก็มีระบบบำบัดน้ำให้ได้คุณภาพตามกฏหมายกำหนดอย่างสม่ำเสมอ
  และมีระบบป้องกันน้ำล้นบ่อบำบัดออกสู่สาธารณะเพื่อไม่ให้ส่งผลกระทบต่อสิ่งแวดล้อมแต่อย่างใด
  ส่วนการป้องกันผลกระทบทางอากาศ ทีพีไอ คอกนรีต
  มีการออกแบบทุกระบบเป็นระบบปิดเพื่อป้องกันฝุ่นเกือบทั้งหมด
  ซึ่งถ้าไม่เป็นระบบปิดก็จะมีการออกแบบเครื่องจักรและบริเวณโดยรอบ
  ให้มีเครื่องครอบป้องกันและมีระบบป้องกันอย่างมีประสิทธิภาพ
  โดยปฏิบัติตามกฏหมายอย่างเคร่งครัดในทุกหน่วยผลิต
  อีกทั้งยังมีระบบการซ่อมบำรุงเชิงป้องกันอย่างมีประสิทธิภาพ นอกจากนี้ ทีพีไอ คอนกรีต
  ยังมีการบริหารจัดการของเสียและวัสดุเหลือใช้สอดคล้องตามข้อกำหนดของกฏหมาย
  ระบบมาตรฐาน และหน่วยงานภาครัฐอย่างสม่ำเสมอ
  อีกทั้งมุ่งเน้นการลดปริมาณของเสียอย่างต่อเนื่อง โดยมีโครงการต่างๆ
  เพื่อลดปริมาณของเสียอย่างต่อเนื่อง ถึงแม้ปริมาณของเสียของทีพีไอ คอนกรีต
  จะมีปริมาณเพียงเล็กน้อย และไม่เข้าข่ายตามกฏหมายกำหนดชัดเจน
  เกี่ยวกับการขึ้นทะเบียนเป็นผู้ควบคุมดูแลระบบป้องกันและมลพิษสิ่งแวดล้อมประจำโรงงาน
  แต่ทีพีไอ คอนกรีต ก็มีบุคลากรด้านสิ่งแวดล้อมสำหรับควบคุมและดูแลระบบการจัดการที่ดี
  ปฏิบัติตามกฏหมาย และสามารถป้องกันผลกระทบสิ่งแวดล้อมได้เป็นอย่างดีในทุกหน่วยผลิต

12.2.3 การดำเนินงานด้านความปลอดภัยและอาชีวอนามัยในการทำงาน

  การสร้างขวัญกำลังใจและความปลอดภัยในการทำงานให้แก่พนักงานทุกระดับ
  รวมทั้งผู้มีส่วนได้ส่วนเสียทุกคน เป็นสิ่งที่บริษัทฯให้ความสำคัญเป็นอันดับหนึ่ง
  จึงได้นำระบบการจัดการอาชีวอนามัยและความปลอดภัย (มอก.18001) มาใช้ในการดำเนินงาน
  และได้ดำเนินการตามในทุกๆข้อกำหนดของระบบมาตรฐาน และข้อกำหนดของกฎหมาย
  และหน่วยงานราชการที่เกี่ยวข้อง จนได้รับการรับรองระบบ OHSAS/TIS 18001 ในทุกธุรกิจ
  ประกอบด้วยธุรกิจผลิตปูนซีเมนต์ ธุรกิจผลิตคอนกรีตผสมเสร็จ และธุรกิจผลิตเม็ดพลาสติก
  โดยมีการซ้อมแผนฉุกเฉินในทุกๆหน่วยงานเป็นประจำทุกปี มีการตรวจเช็คอุปกรณ์ความปลอดภัย
  ตรวจพื้นที่หาสภาพการณ์ที่ไม่ปลอดภัย และการกระทำที่ไม่ปลอดภัย เพื่อหามาตรการปรับปรุงแก้ไข
  และขจัดสิ่งที่อาจเป็นสาเหตุของอุบัติการณ์ต่างๆให้หมดสิ้นไป
  นอกจากนี้ยังจัดกิจกรรมรณรงค์ปลูกจิตสำนึกด้านความปลอดภัยในการทำงานให้พนักงานได้มีส่วนร่วมทุกเดือน
  อีกทั้งยังได้มีการปรับปรุงการทำงาน และสภาพแวดล้อมในการทำงาน
  การบริหารจัดการระบบความปลอดภัย อาชีวอนามัยให้ดียิ่งๆขึ้นไป
  มีการประเมินความเสี่ยงและทบทวนการประเมินความเสี่ยงเป็นประจำทุกปี
  รวมถึงในกิจกรรมใหม่ๆ และในปี 2552 นี้
  บริษัทฯจะได้ปรับปรุงระบบการจัดการความปลอดภัยในการทำงานให้สอดคล้องกับระบบมาตรฐาน
  OHSAS 18001 เวอร์ชั่นใหม่ (เวอร์ชั่น 2008)
  ซึ่งให้ความสำคัญด้านสุขภาพอนามัยของพนักงานและผู้เกี่ยวข้องมากที่สุด

12.2.4 ลดภาวะโลกร้อน

  บริษัทฯได้ตระหนักถึงปัญหาภาวะโลกร้อนที่กำลังเกิดกับโลกของเราอยู่ทุกวันนี้
  โรงงานปูนซีเมนต์ของบริษัทฯจึงได้เข้าร่วมเป็นโครงการหนึ่ง
  ที่ดำเนินการเกี่ยวกับกลไกการพัฒนาที่สะอาด (Clean Development Mechanism: CDM)
  ภายใต้พิธีสารเกียวโต ซึ่งโครงการของบริษัทฯเน้นการนำลมร้อนทิ้งจากปล่องโรงงานปูนซีเมนต์
  มาใช้ในการผลิตเป็นพลังงานไฟฟ้าเพื่อใช้ภายในโรงงานปูนซีเมนต์ของบริษัทฯ
  ซึ่งนอกจากจะช่วยลดการปล่อยก๊าซคาร์บอนไดออกไซด์ (ก๊าซเรือนกระจก)
  แล้วยังเป็นการลดปริมาณการใช้ไฟฟ้าจากแหล่งภายนอกที่ผลิตโดยใช้พลังงานจากเชื้อเพลิงฟอสซิล
  เช่น น้ำมัน ถ่านหินที่นำเข้ามาจากต่างประเทศ
  ซึ่งเท่ากับเป็นการช่วยประเทศประหยัดเงินตราในการนำเข้าเชื้อเพลิงฟอสซิลเพื่อนำมาใช้ผลิตกระแสไฟฟ้าอีกทางหนึ่งด้วย

  โครงการนำลมร้อนทิ้งจากปล่องโรงงานปูนซีเมนต์มาใช้ในการผลิตไฟฟ้า สามารถผลิตไฟฟ้าได้ถึง
  250-280 ล้านหน่วยต่อปี ทำให้ช่วยลดต้นทุนด้านพลังงานไฟฟ้าของโรงงานได้ถึงเกือบ 600
  ล้านบาทต่อปี
  และสามารถลดการปล่อยกาซคาร์บอนไดออกไซด์ซึ่งเป็นกาซเรือนกระจกลงได้ประมาณ 90,000
  ตันต่อปี
  โดยโครงการนำลมร้อนทิ้งจากปล่องโรงงานปูนซีเมนต์มาใช้ในการผลิตไฟฟ้าถือว่าเป็นโครงการเพื่อการพัฒนาที่ยั่งยืน
  (Sustainable Development) ซึ่งก่อให้เกิดประ โยชน์ต่าง ๆ ดังนี้

1.  ผลประโยชน์ต่อสิ่งแวดล้อม (Environmental Benefits)

    -   ช่วยลดการปลดปล่อยกาซเรือนกระจกที่ทำให้เกิดภาวะโลกร้อน

    -   ช่วยลดการใช้น้ำเพื่อทำให้ลมร้อนมีอุณหภูมิลดลงก่อนปล่อยออกจากปล่อง

    -   ช่วยลดการใช้เชื้อเพลิงฟอสซิล เนื่องจากโครงการใช้ลมร้อนทิ้งในการผลิตไฟฟ้า

2.  ผลประโยชน์ต่อสังคม (Social Benefits)

    -   ช่วยเพิ่มอัตราจ้างงานให้กับประชาชนในพื้นที่

    -   ไม่ก่อให้เกิดปัญหาต่อสุขภาพของผู้คนในชุมชนรอบข้าง
        เนื่องจากเป็นโครงการผลิตไฟฟ้าที่ไม่ได้ใช้เชื้อเพลิงฟอสซิล

3.  ผลประโยชน์ที่เกิดขึ้นจากการถ่ายทอดเทคโนโลยี (Technology Transfer Benefits)

    -   บุคลากรของบริษัทได้รับการถ่ายทอดเทคโนโลยี ได้รับความรู้ใหม่จากโครง การที่เกิดขึ้น

    -   เป็นโรงงานผลิตปูนซีเมนต์แห่งแรกในประเทศที่คิดริเริ่มนำเทคโนโลยีนี้มาประยุกต์

  ใช้

4.  ผลประโยชน์ต่อเศรษฐกิจ (Economic Benefits)

    -   ช่วยลดการพึ่งพิงการผลิตไฟฟ้าโดยใช้เชื้อเพลิงฟอสซิล
        และช่วยประหยัดเงินตราต่างประเทศ

    -   เป็นโครงการที่ช่วยส่งเสริมการบริหารจัดการของเสียของอุตสาหกรรมปูนซีเมนต์ในประเทศ

    -   ช่วยทำให้คนในชุมชนมีรายได้เพิ่มขึ้น

  นอกจากนี้
  โรงงานปูนซีเมนต์ของบริษัทฯยังตระหนักถึงปัญหาสิ่งแวดล้อมโดยได้ผลิตปูนซีเมนต์ที่มีความเป็นมิตรต่อสภาพภูมิอากาศเพื่อเป็นการลดปัญหาภาวะโลกร้อน
  โดยบริษัทฯสามารถลดการปลดปล่อยก๊าซเรือนกระจกได้อย่างต่อเนื่อง และเมื่อปลายปี 2551
  บริษัทฯได้ยื่นขอการรับรองฉลากคาร์บอนจากองค์การบริหารจัดการก๊าซเรือนกระจก
  (องค์การมหาชน) และสถาบันสิ่งแวดล้อมไทย
  ซึ่งผลจากการตรวจประเมินบริษัทฯสามารถลดการปลดปล่อยก๊าซเรือนกระจกได้ดีกว่ามาตรฐานซึ่งกำหนดไว้ที่
  10% (เปรียบเทียบระหว่างปี 2545 และ ปี 2550)
  โดยผลิตภัณฑ์ของบริษัทฯสามารถลดการปลดปล่อยก๊าซเรือนกระจกได้สูงสุดถึง 30%

  คณะกรรมการองค์การบริหารจัดการก๊าซเรือนกระจก (องค์การมหาชน)
  ได้จัดทำพิธีมอบฉลากคาร์บอนเพื่อใช้แสดงบนผลิตภัณฑ์ของบริษัทฯ ในวันที่ 28 มีนาคม 2552 จาก
  ฯพณฯ รัฐมนตรีว่าการกระทรวงทรัพยากรธรรมชาติและสิ่งแวดล้อม (นายสุวิทย์ คุณกิตติ)
  โดยผลิตภัณฑ์ของบริษัทฯที่ได้รับการรับรองแบ่งเป็น 2 กลุ่ม ดังนี้

  1. กลุ่มผลิตภัณฑ์ปูนซีเมนต์ปอร์ตแลนด์ ประเภท 1, 3, 5 และปูนซีเมนต์ผสม ฯลฯ

  2. กลุ่มปูนสำเร็จรูปมอร์ตาร์ ได้แก่ M 100, 200, 300, 400 และ 500 ฯลฯ

  ทั้งนี้
  ฉลากคาร์บอนดังกล่าวเป็นสัญญลักษณ์เพื่อใช้บ่งชี้ระดับการลดลงของการปลดปล่อยก๊าซคาร์บอนไดออกไซด์จากการผลิตสินค้าหรือบริการเพื่อให้ผู้บริโภคและผู้ผลิตสามารถใช้สัญญลักษณ์ดังกล่าวในการเลือกซื้อและพัฒนาสินค้าได้อย่างมีประสิทธิภาพและนำไปสู่การลดการปลดปล่อยก๊าซเรือนกระจกอย่างแท้จริง

  ทั้งนี้ นับได้ว่าบริษัทได้เป็นส่วนหนึ่งของประชาคมโลกในการลดการปลดปล่อยก๊าซเรือนกระจก
  และถือเป็นหนึ่งในโครงการของบริษัทที่มีความรับผิดชอบต่อสังคม

  นอกจากนี้ ในส่วนโรงงานเม็ดพลาสติก ได้มีนโยบายด้านการอนุรักษ์พลังงานและสิ่งแวดล้อม
  โดยมุ่งเน้นในทุกๆกิจกรรม ทั้งกิจกรรมหลักและกิจกรรมย่อยๆในทุกหน่วยงาน
  โดยรณรงค์ให้มีการใช้ทรัพยากรอย่างคุ้มค่าและมีประสิทธิภาพ เช่น การใช้กระดาษ Reuse
  หน้าที่สอง และหน้าที่สาม (สำหรับอักษรเบลล์เพื่อคนตาบอด)
  การจัดการด้านเชื้อเพลิงและพลังงาน เช่น
  การนำไอน้ำที่ได้จากกระบวนการผลิตกลับมาเป็นแหล่งพลังงานความร้อนให้กับระบบที่ใช้พลังงานความร้อนที่น้อยกว่าต่อไป
  นอกจากนี้เพื่อให้การดำเนินการเป็นไปอย่างมีประสิทธิภาพและประสิทธิผล
  บริษัทฯจึงได้แต่งตั้งคณะกรรมการด้านการอนุรักษ์พลังงาน ประกอบไปด้วยผู้แทนจากฝ่ายต่างๆ
  เพื่อเป็นตัวแทนในการประสานงานและพิจารณาผลักดันและติดตามการดำเนินกิจกรรมต่างๆด้านการอนุรักษ์พลังงานให้สำเร็จลุล่วงตามวัตถุเป้าหมายและประสงค์ที่ได้ตั้งไว้ในแต่ละปี